கேள்வி: சிம்லா ஸ்பெஷல் குறித்து விரிவாக சொல்லுங்கள்.
பதில்: சிம்லா ஸ்பெஷல் (''Simla Special'') 1982-ஆம் ஆண்டு ஏப்ரல் மாதம் 14 ஆம் தேதியன்று வெளியான தமிழ்த் திரைப்படமாகும். இதில் கமல்ஹாசன், சிறீபிரியா முக்கிய கதாப்பாத்திரங்களில் நடித்துள்ளனர். 'உனக்கென்ன மேலே' எனும் பாடலுக்கு நடன அமைப்பாளராகவும் கமல் பணியாற்றியுள்ளார். முக்தா சீனிவாசன் இயக்கினார்.
கேள்வி: சிம்லா ஸ்பெஷல் - கதை பற்றி விளக்கவும்.
பதில்: கோபு (கமல்ஹாசன்) ஒரு வளர்ந்து வரும் நாடகக் கலைஞர். அவர் மற்றும் அவரது நல்ல நண்பர் பாபு (எஸ். வி. சேகர்) இருவரும் குறைந்தசெலவில் நகைச்சுவை நாடகங்கள் நிகழ்த்தும் பிரபலமான குழுவிற்குச் சொந்தக்காரர்கள். பாபுவின் சகோதரியின் திருமணச் செலவிற்கு கைகொடுக்க உதவும் என்று , அவர்கள் சிம்லாவில் உள்ள தமிழர்கள் சங்கம் சார்பில் நாடகங்களை நடத்த அவர்கள் குழு தயார் ஆகிறது. அந்த நாடகங்களில் ஒன்று "சிம்லா ஸ்பெஷல்" என்ற தலைப்பில் மகாலட்சுமி (சிறீபிரியா)யால் எழுதப்பட்டிருக்கிறது. கோபு சிம்லாவில் இருக்கும் போது, பாபுவிடம் கோபுவின் அம்மாவின் உடல் நிலை மிகவும் மோசமாக இருப்பதாக அவசர தகவல் தெரிவிக்கும் ஒரு தந்தி வருகிறது. அவர்கள் சிம்லாவில் நாடகம் நடத்த இயலாவிட்டால், வரப்போகும் பணஇழப்புக்குப் பயந்து, பாபு கோபுவிடம் தகவலைக் கூறாமல் மறைத்து வைத்திருக்கிறார். இதற்கிடையில் ஒரு நண்பர், கோபுவின் தாயார் நிலைமை மிகவும் மோசமடைந்தது என்று கோபுவிடம் தெரிவித்து விடுகிறார். தனது தாயின் நோய் பற்றி கண்டுபிடித்தாலும், இருப்பினும், தனது நண்பரின் அக்காவுக்காக, கோபு நாடகத்தில் தொடர முடிவு செய்கிறார். பாபுவுக்குத் தெரிந்தால், கோபுவை அவரது தாயார் அருகில் இருக்க சொல்லி வலியுறுத்துவார் என்று நினைத்து, தனக்கு வந்த தகவலைக் கோபு மறைக்கிறார். பாபுவின் தங்கை நிச்சயதார்த்தம் நடந்த நாளில், பாபுவின் கோட்டு பையில் அந்த தந்தியைக் கண்டுபிடித்து தனது நண்பரின் சுயநலத்தை உணர்கிறான். மனக்கசப்பினால் அவர்களது நட்பு முறிகிறது. இறுதி நாடகம் நிகழ்த்தும் போது, கோபுவின் அம்மா உடல்நிலை நன்றாக இருக்கிறது என்று ஒரு அழைப்பு வருகிறது. கோபதாபங்கள் அனைத்தும் மன்னிக்கப்பட்டு, நண்பர்கள் மீண்டும் இணைகிறார்கள்.
கேள்வி: சிம்லா ஸ்பெஷல் - நடிகர்கள் பற்றி நீங்கள் என்ன அறிந்துள்ளீர்கள்?
பதில்: * கமல்ஹாசன் - கோபு * எஸ். வி. சேகர் - பாபு * ஸ்ரீபிரியா - மகாலட்சுமி * தேங்காய் சீனிவாசன் - மகாலட்சுமியின் தந்தை * வெண்ணிற ஆடை மூர்த்தி - சபா செக்கரட்டரி * மனோரமா (நடிகை) - ரோஜா தேவி * ஒய். ஜி. மகேந்திரன் - வாசு * வனிதா - ஸ்ரீ ஸ்ரீ * டெல்லி கணேஷ் - சுந்தரம் * சாந்தி கிருஷ்ணா - உமா, பாபுவின் தங்கை. * கமலா காமேஷ் - பாபுவின் தாயார் * புஷ்பலதா - கோபுவின் தாயார் * காத்தாடி ராமமூர்த்தி - குர்பானி * டைப்பிஸ்ட் கோபு - அர்த்தனாரி * சிவசந்திரன் * வி. கோபாலகிருஷ்ணன் * ஹனுமந்து * ராமாராவ் * ஐசரி வேலன் - ரிக்ஷா டிரைவர் * குண்டு கல்யாணம் * உசிலைமணி * லூசு மோகன் * ஒரு விரல் கிருஷ்ணா ராவ் * காந்திமதி (நடிகை) * வைரம் கிருஷ்ணமூர்த்தி * ஆர். பாஸ்கர்